
Gyermekversek felnőtt fejjel. A svéd kortárs gyerekvers: gyerekvers-e egyáltalán?

A tanulmány célkitűzése a svéd kortárs gyerekversek ismertetése és elemzése. Fő kérdésköre a gyermekirodalom műfajának komplexitása és kortárs svéd gyerekversek visszatérő témái. A tanulmány során továbbá megpróbálunk választ találni arra, hogy milyen jegyek teszik unikálissá a svéd kortárs gyerekverseket, illetve, nevezhetjük-e a svéd kortárs gyerekverseket valódi gyerekverseknek. A tanulmányban szereplő versek az „Ami a szívedet nyomja” című antológiából származnak, mely Magyarországon nagy sikernek örvend, így igyekszünk tehát utánajárni eme sikernek, mind kulturális és irodalmi szempontból. A tanulmány során példákkal illusztráljuk az irodalmi és kulturális tendenciákat, valamint elemzésekkel igyekszünk megkönnyíteni a művek átfogóbb megértését. A tanulmány tehát ilyen értelemben felöleli mind a magyar, mind a svéd irodalmat és kultúrát, ezzel egy átfogóbb képet adván mindkét kultúra gyermekirodalmáról, illetőleg a felnőtt interpretációk lehetőségéről.



